
Jansens fotballskole på Gol sommeren 2016

Jansens fotballskole vil i år foregå i uke 26 fra mandag 27.juni til fredag 1.juli. 
Nytt for året er at det blir en del av skolen vi kaller proffskolen. 

Fotballskolen er et lavterskeltilbud som passer for alle som er glad i fotball. Vi følger TINE fotballskoles mal og opplegg, så dette er en god fotballskole for deg og alle andre gutter og jenter som liker å spille fotball. Vi skal drive mye med teknikktrening, triks, avslutninger og spill. I tillegg avrunder vi med en liten fotballturnering. 
Alt vil foregå ute på Gols forholdsvis praktbane Hallingmo mandag til fredag kl. 0930-1500 

Fotballskolen passer best for 1. – 7.klasse, men vi åpner også for yngre og eldre deltagere. 
[bookmark: _GoBack]Proffskolen er for de som går i 5.-10. klasse skoleåret 2015/2016, og passer best for de som vil litt ekstra med fotballskolen. Den følger en lignende mal fra de ulike proffskolene vi har arrangert det siste året.  

Vi kjører som i fjor lunsj inkludert hver dag, med drikke fra TINE. Husk å ta med vannflaske!  
Torsdag tar vi turen på Tropicana. Fredag tar vi en liten avslutning hvor vi stiller med grillmat og drikke.

Målet for fotballskolen er å bli bedre fotballspillere, men også å ha det gøy sammen med andre under trygge rammer.

Alle deltagere vil få ball og TINE-effekter, samt en dag på Tropicana!!
NB!! Vi trekker ut en deltager, som får en HFK-drakt med autografer. Hovedledere vil være
Jan-Eirik ”Jansen” Thorberg og Pawel Kazorowski. Øvrige hovedledere vil være fra Hallingdal FK. 

PÅMELDING OG PRIS
Påmeldingen vil i år foregå gjennom idrettens eget system; MinIdrett. Sjekk ut HFKs hjemmeside for veiledning, hallingdalfk.no  fanen «fotballskoler 2016».

Påmeldingsfrist er 20.juni. Etter denne datoen stenges det for påmelding på MinIdrett, og påmelding må gjøres manuelt etter du har sendt påmeldingsdetaljene på mail til hallingdalfotballklubb@gmail.com. Et ekstra gebyr på kr 50,- blir da lagt til din faktura for merarbeid. Etter påmelding får man tilsendt faktura på mail.

Pris				1400 kr pr. person
Søskenmoderasjon 		1300 kr for den andre osv.

De som melder seg på innen 10.mai og betaler innen 20. mai får fotballskolen for 1300 kr og 1200 kr ved søskenmoderasjon. 

